Diari Oficial de la Generalitat Valenciana


Sumari del DOGV 904, del 19-09-1988 (1988/811977)

ORDRE de 9 de setembre de 1988, de la Conselleria de Sanitat i Consum, per la qual s'efectuen diverses delegacions de funcions en òrgans del Servei Valencià de Salut en relació amb els funcionaris tècnics de l'Estat al servei de la Sanitat Local.
------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1988/09/09/(1)/dof/vci/html**

### Dades del document

Número de DOGV
:   904

Data del DOGV
:   19-09-1988

Secció del DOGV
:   DISPOSICIONS GENERALS

Número del document
:   1988/811977


Data del document
:   09-09-1988

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 9 de setembre de 198, de la Conselleria de Sanitat i Consum, per la qual s'efectuen diverses delegacions de funcions en òrgans del Servei Valencià de Salut en relació amb els funcionaris tècnics de l'Estat al servei de la Sanitat Local.  
Atès que ha estat promulgat el Decret 129/88, de 16 d?agost de 1988, del Consell de la Generalitat Valenciana, pel qual es determina l'adscripció al Servei Valencià de Salut de les funcions i els serveis dels Funcionaris Tècnics de l'Estat al Servei de la Sanitat Local, i tenint en compte les múltiples situacions administratives que poden donar-se en cadascuna de les diverses places del funcionaris, juntament amb la peremptòria necessitat d'atendre els serveis amb la màxima celeritat, tot això requereix l'establiment d'un sistema de gestió administrativa summament agilitzada que regule facultats i atribucions conferides als Delegats del Servei Valencià de Salut.  
Per això, a l'empara del que disposa l'article 68 de la Llei 5/1983, de 30 de desembre, de Govern Valencià,  
ORDENE:  
Article primer   
Una vegada autoritzades, en virtut dels actes corresponents o les resolucions dels òrgans competents, les diverses modificacions que calga practicar en les nòmines dels Funcionaris Tècnics de l'Estat al servei de la Sanitat Local, per delegació del President del Consell d?Administració del Servei Valencià de Salut, els Delegats d'aquest Organisme a Alacant, Castelló i València, respecte del personal abans referit adscrit als seus àmbits territorials respectius, exercitaran les fases de tramitació que calguen per a l'autorització, la disposició, liquidació i proposta de pagaments de les despeses del Capítol I del Pressupost relatiu als susdits funcionaris.  
Article segon  
Un. En relació amb els funcionaris als quals hom al·ludeix en l?article anterior, per delegació del Secretari General de la Conselleria de Sanitat i Consum, així com del Director del Servei Valencià de Salut, els Delegats d'aquest Organisme exercitaran també aquestes atribucions:  
a) El nomenament i cessament de funcionaris interins per a l'exercici de vacants, així com la facultat d'acordar acumulacions amb caràcter transitori al titular d'un altre lloc de treball, i assignar substituts durant els períodes en què un lloc de treball no siga exercit per qui l'ocupe, d'acord amb el que estableix el Decret 2120/1971, de 13 d'agost, i donant-ne compte, a l'efecte de control i registre, a la Secretaria General de la Conselleria.  
b) Les declaracions de jubilació forçosa per edat.  
c) Les declaracions d?excedència forçosa, així com de la voluntària per atenció d'un fill o per interès particular.  
d) Els reconeixements de triennis i d'antiguitat.  
e) Els reingressos al Servei Actiu del personal que dispose de reserva de plaça.  
f) El control de l'horari i de l?assistència d'acord amb la normativa en vigor.  
g) La concessió de les vacances així com els permisos i les llicències motivades per la realització de funcions sindicals, per atenció a fills menors de nou mesos, per malaltia, per matrimoni i embaràs, per estudis i per assumptes propis, així com la disminució de jornada per guarda legal a la qual es refereix l'article 30.1 de la Llei 30/1984.  
h) La imposició de sancions per falta lleu i la proposta d'instrucció d'expedients disciplinaris per falta greu o molt greu.  
i) L?extensió de diligències, inclusivament les de presa de possessió, d'incorporació o de cessament, així com l'emissió de certificats i d'informes i la realització d'aquells altres actes de gestió i administració ordinària, i tots aquells de tràmit que li siguen sol·licitats per òrgans superiors.  
Dos. En aquells supòsits no regulats en l'apartat anterior, hi serà d'aplicació la distribució de competències establerta en el Reglament d'Organització i Funcionament del Servei Valencià de Salut, aprovat per Decret 46/1988, de 12 d'abril, del Consell de la Generalitat Valenciana, d'acord amb la delegació d'atribucions efectuada per l'Ordre de 9 de maig de 1988, de la Conselleria de Sanitat i Consum.  
Article tercer  
Es deleguen en relació amb les funcions i els serveis corresponents als Funcionaris Tècnics de l'Estat al servei de la Sanitat Local, en els Delegats del Servei Valencià de Salut, les atribucions que s'expressen a continuació per a l'exercici de les seues competències, i que afecten a crèdits dels Capítols II i VI del Pressupost de la Generalitat Valenciana:  
a) L?exercici de les facultats ordinàries en matèria de contractació administrativa d'obres, serveis i subministraments per imports de fins a cinquanta milions de pessetes, dins els límits legals i pressupostaris.  
En les funcions delegades es troben implícites totes les facultats que la Llei de Contractes de l'Estat i el Reglament d'aquesta atribueixen a l?òrgan de contractació.  
b) L?autorització, la disposició de les despeses, i llurs propostes de pagament, originades a conseqüència dels expedients de contractació a què fa referència l'apartat anterior, i les anul·lacions corresponents, i la firma de tots aquells documents que calguen per comptabilitzar-les.  
c) L?autorització i la disposició de les altres despeses del Capítol II del Pressupost Ordinari corresponent i les seues propostes de pagament, així com la firma de tots aquells documents que s'originen com a conseqüència d'aquests actes, fins a l'import esmentat en l'apartat a).  
Article quart  
En les resolucions i els actes que s'adopten en virtut del que preveu aquesta Ordre, s'hi farà constar expressament que es dicten fent ús de les facultats delegades, i tals actes posaran fi a la via administrativa en els mateixos casos i terminis que correspondrien a l'actuació de l?òrgan delegant.  
Article cinquè  
Els recursos de reposició presentats contra els actes dictats en virtut de les delegacions contingudes en els articles precedents seran resolts al seu torn per l?òrgan delegat que dictà l'acte objecte de recurs.  
Article sisè  
Les delegacions d'atribucions aprovades mitjançant la present Ordre s'entenen sense perjudici de les facultats de l?òrgan delegant per a advocar el coneixement i la resolució dels afers que considere oportuns, i es podrà així mateix revocar la delegació en qualsevol moment, conformement amb l'establert en l'article 68.5 de la Llei de Govern Valencià.  
DISPOSICIO ADDICIONAL  
En cas de vacant, absència o malaltia dels titulars dels òrgans en què s'efectuen les delegacions, les facultats que aquestes comprenen seran exercides pels òrgans als quals en aqueixes circumstàncies corresponga la substitució reglamentària.  
DISPOSICIO DEROGATORIA  
Queda derogada l'Ordre de 28 de gener de 1985, de la Conselleria de Sanitat, Seguretat Social i Treball, per la qual es deleguen determinades atribucions en els Delegats Territorials de Salut, en relació amb els Cossos de Funcionaris Tècnics de l'Estat al servei de la Sanitat Local.  
DISPOSICIO FINAL  
Aquesta Ordre entrarà en vigor el mateix dia que es publicarà en el Diari Oficial de la Generalitat Valenciana.  
València, 9 de setembre de 1988.  
El Conseller de Sanitat i Consum,   
JOAQUIN COLOMER SALA


Còpia Permalink ELI